ഭൂഉടമകളെ ബുദ്ധിമുട്ടിക്കുന്നതായി കോണ്ഗ്രസ് കൊടുങ്ങല്ലൂര്: നാഷണല് ഹൈവേ സ്ഥലമെടുപ്പുമായി ബന്ധപ്പെട്ട് ജനങ്ങളെ ബുദ്ധിമുട്ടിക്കുന്ന നടപടി അവസാനിപ്പിക്കണമെന്ന് കോണ്ഗ്രസ് ആവശ്യപ്പെട്ടു. അധികൃതര് പറയുന്ന രേഖകള് യഥാസമയം ഹാജരാക്കി കാത്തിരിക്കുന്ന ജനങ്ങളെ സര്ട്ടിഫിക്കറ്റിലെ തിരുത്തല് കാരണങ്ങള് പറഞ്ഞ് എന്.എച്ച് അധികൃതര് ബുദ്ധിമുട്ടിക്കുകയാണ്. ഹാജരാക്കിയ രേഖകള് 15, 20 ദിവസം കഴിഞ്ഞാണ് പരിശോധിക്കുന്നത്. അറുപത് ദിവസത്തിനുള്ളില് ഭൂഉടമകളോട് സ്ഥലം ഒഴിയണമെന്ന് ആവശ്യപ്പെട്ട് നോട്ടീസ് കൊടുത്തിരിക്കെയാണ് അധികൃതരുടെ ഈ അവഗണന. എത്രയും വേഗം ഉടമകളുടെ പ്രശ്നങ്ങള് പരിഹരിച്ച് നടപടിക്രമങ്ങള് പൂര്ത്തിയാക്കണമെന്ന് കോണ്ഗ്രസ് ആവശ്യപ്പെട്ടു. അല്ലാത്തപക്ഷം ഭൂഉടമകളെ സംഘടിപ്പിച്ച് ശക്തമായ സമരങ്ങള്ക്ക് കോണ്ഗ്രസ് നേതൃത്വം നല്കുമെന്ന് ബ്ലോക്ക് കോണ്ഗ്രസ് പ്രസിഡന്റ് പ്രൊഫ. സി.ജി ചെന്താമരാക്ഷന്, വൈസ് പ്രസിഡന്റ് കെ.പി സുനില്കുമാര്, മണ്ഡലം പ്രസിഡന്റുമാരായ ഇ.എസ് സാബു, വി.എം ജോണി എന്നിവര് അറിയിച്ചു.